**Név: ……………………………………**

**MUNKAJOG VIZSGA - MINTA**

**2017. I. félév**

**I. Jelölje az EGYETLEN HELYES VÁLASZT! (15 pont)**

1. **Ki lehet munkáltató?**

a. Mindenki, aki cselekvőképes.

b. Mindenki, aki jogképes.

c. Minden jogi személy, aki jogképes és Magyarországon van bejegyezve.

d. Mindenki, aki jogképes és cselekvőképes.

1. **Mely állítás igaz a nemzetközi munkajogi jogforrásokkal kapcsolatban?**

a. Az EU rendeletekkel szabályozza a munkajogi kérdéseket.

b. Az ILO egyezmények csak célokat határoznak meg a tagállamok számára.

c. A személyek szabad mozgását irányelvekkel biztosítják.

d. Több irányelv foglalkozik az egyenlő bánásmód kérdésével.

**3.** **A bírói jog eszközei közül melyik kötelező érvényű?**

a) Az MK és a jogegységi határozat.

b) Az MK, a jogegységi határozat és az EBH.

c) A jogegységi határozat.

d) Az MK, a jogegységi határozat, az EBH és a BH.

**4. Az egyenlő bánásmóddal kapcsolatos perekben…**

a) a munkavállalónak kell bizonyítania, hogy a munkáltató megsértette a diszkrimináció tilalmát.

b) a munkáltatónak kell bizonyítania, hogy nem követett el diszkriminációt.

c) a munkáltató csak akkor mentesül, ha bizonyítja, hogy kellő gondossággal járt el.

d) csak az általános hatáskörű bíróság járhat el.

**5. Mikor nem köthető tanulmányi szerződés?**

a) Munkaviszonyra vonatkozó szabály alapján járó kedvezmények biztosítására.

b) Tanulmányok elvégzésére a munkáltató kötelezte a munkavállalót.

c) Egyik esetben sem.

d) Mindkét esetben köthető.

**6. Érvénytelen-e a szóbeli munkaszerződés?**

a) Igen, minden esetben.

b) Igen, kivéve, ha a felek másként állapodtak meg.

c) Csak akkor érvénytelen, ha valamelyik fél hivatkozik az érvénytelenségre, a munkába lépést követő 30 napon belül.

d) Csak akkor, ha a munkavállaló kifejezetten hivatkozik az érvénytelenségre, a munkába lépést követő 30 napon belül.

**7. A munkaviszony létesítésével kapcsolatos tájékoztatási kötelezettség elmulasztása miatt…**

a) a munkavállaló jogosult felmondással megszüntetni a munkaviszonyt.

b) bíróságtól lehet kérni a munkáltató kötelezését a tájékoztatás kiadására.

c) érvénytelen a munkaszerződés.

d) a munkavállaló elállhat a munkaszerződéstől.

**8. 15 és fél éves középiskolai diák jogszerűen foglalkoztatható munkaviszonyban, ha**

a) ezt a gyámhatóság engedélyezi.

b) ehhez a törvényes képviselője hozzájárul.

c) erre az iskolai szünetben kerül sor és ehhez a törvényes képvislő hozzájárul.

d) a foglalkoztatás kulturális, művészeti, sport-, hirdetési tevékenység keretében keretében történik.

**9. Jelölje meg, hogy az alábbiak közül melyik szerződéses kikötés jogellenes!**

a) A munkavállaló fennálló munkaviszonya mellett egyéb munkavégzésre irányuló jogviszonyt nem létesíthet.

b) A próbaidő időtartama 6 hónap, amelyet a felek közös megegyezéssel egyszer meghosszabbíthatnak.

c) A munkavállaló a munkáltató Magyarország területén található valamennyi telephelyén foglalkoztatható.

d) A munkavállaló és a munkavállaló megállapodnak abban, hogy a felek nem szüntehetik meg a munkaviszonyt felmondással a munkaviszony kezdetétől számított 6 hónapig.

**10. Sárga csoport óvó nénije betegszabadságon van egy hétig. Munkaköri feladatait – helyettesítés keretében – a kék csoport óvó nénije látja el ez idő alatt. Szabályos-e a helyettesítés ebben a formában?**

a. Nem, mivel ez csak munkaszerződés módosítással lehetséges.

b. Igen, itt ugyanis a munkakör nem változik.

c. Nem, mivel a munkaszerződéstől eltérő foglalkoztatás időtartama meghaladja a törvény által meghatározott felső korlátot.

d. Nem, mivel az ilyen jellegű foglalkoztatás a munkavállalóra nézve aránytalan sérelemmel járna.

**11. A munkaviszonyt NEM lehet megszüntetni…**

a) indokolás nélkül, a próbaidő alatt, ha a munkavállaló keresőképtelen.

b) munkáltatói felmondással, ha a munkavállaló szülési szabadságon van.

c) munkáltatói felmondással, ha a munkavállaló védett korú.

d) közös megegyezéssel, ha a munkavállaló gyermeket vár.

**12. A közös megegyezéses munkaviszony megszüntetésnek a bírói gyakorlat alapján tartalmaznia kell:**

* 1. A munkaviszony megszűnésének időpontját és indokát.
  2. A felek megszüntetésre irányuló kölcsönös és egybehangzó akaratnyilatkozatát, valamint a munkaviszony megszűnésének időpontját.
  3. A felek megszüntetésre irányuló kölcsönös és egybehangzó akaratnyilatkozatát, valamint a munkaviszony megszűnésének időpontját és indokát.
  4. A felek megszüntetésre irányuló kölcsönös és egybehangzó akaratnyilatkozatát, valamint a munkaviszony megszűnésének időpontját és a felmondási időt.

**13. A jogorvoslati kioktatást**

* 1. minden munkaviszony megszüntetésre irányuló jognyilatkozatnak tartalmazni kell, mert annak hiánya jogellenességre vezet.
  2. a munkáltatói felmondásnak tartalmazni kell, ellenkező esetben a munkavállaló igényérvényesítési ideje meghosszabbodik.
  3. a felmondásnak tartalmaznia kell, ha indokolási kötelezettség van, ellenkező esetben a fél igényérvényesítési ideje meghosszabbodik.
  4. csak a közös megegyezéses munkaviszony megszüntetésbe kell belefoglalni.

**14. Melyik NEM participációs jog?**

* 1. Előzetes véleményezés joga.
  2. Tájékoztatáshoz való jog.
  3. Üzemi tanács elnökének munkaidő-kedvezménye.
  4. Együttdöntési jog.

**15. W.L. az Avanti! szakszervezet ügyvivőjeként – előzetes bejelentés után – a Majdnem Kft. telephelyén kíván hirdetményeket kihelyezni és konzultálni két ott dolgozó szakszervezeti taggal. Megtagadható-e tőle a belépés joga?**

a. Csak akkor, ha W.L. nem munkavállalója a Majdnem Kft.-nek.

b. Nem, de kötelező tiszteletben tartania a Majdnem Kft. működési rendjére vonatkozó szabályokat.

c. A munkáltató mérlegelésétől függően, igen.

d. Csak akkor, ha a szakszervezet a munkáltatónál képviselettel rendelkezik.

**II. Egészítse ki a hiányzó szakkifejezésekkel az alábbi, az azonnali hatályú felmondásról szóló szöveget! Csak a pontos válasz fogadható** **el! (5 pont)**

A(z) ……………… azonnali hatályú felmondás csak az okról való tudomásszerzéstől számított 15 napon belül gyakorolható. Ezt nevezzük ............................. határidőnek. A felek indokolás nélkül élhetnek azonnali hatályú felmondással a(z) ……..………….. alatt. Az azonnali hatályú felmondás a szülési szabadság alatt is közölhető, mivel ebben az esetben a(z) ………………………-ak nem alkalmazandóak. A határozott idejű munkaviszony is felmondható azonnali hatállyal, a még hátralévő időre járó távolléti díj megfizetésével, ám ilyen nyilatkozatot csak a …………..……… tehet.

**III. FOGALMAK: Határozza meg röviden az alábbi fogalmakat! (6 pont)**

**A javító csak az egész mondatként megfogalmazott választ veszi figyelembe!**

**Munkaviszonyra vonatkozó szabály**

**Felmondási idő**

**Méltányosság elve**

**IV. Kifejtő kérdés**

**TÖMÖREN ismertesse a munkaviszony elsődleges minősítő jegyeit! (4 pont)**

**A javító csak az egész mondatként megfogalmazott választ veszi figyelembe!**

**V. JOGESETEK – Tömören, egész mondatokban fejtse ki jogi álláspontját! (5+5 pont)**

Piros Arany egy kisvárosi palacsintázóban felszolgáló. Jellegzetes humora és vendéglátós stílusa sok embert vonz. Szabadidejében amatőr újságíró és politikai elemző, blogjában szatirikus hangú politikai írásokat közöl. Egy napon munkáltatója megkéri, hagyja abba a nyilvános politizálást. Úgy véli, a Pirossal ellentétes politikai táborból valók nem szívesen látogatják a palacsintázót, hiszen elriasztja őket a felszolgáló blogger politikai tevékenysége.

***Kérdés:*** *Mely általános rendelkezésekre hivatkozhatnak a felek az a fenti szituációban és miért?*

Busz Aranka asszisztensi munkakörben dolgozott egy építőipari cégnél. Munkáltatója 2012. november 15-én azonnali hatályú felmondással megszüntette munkaviszonyát. Az indokolás szerint Aranka súlyosan gondatlanul kezelte a munkakörébe tartozó kiemelt fontosságú feladatokat, amikor november 10-én egy különösen fontos pályázati anyag összeállítását és postára adását elmulasztotta. Busz Aranka munkaköri leírása szerint az asszisztens kötelessége a nagyobb projekteknél egyeztetni az érintett osztályok között, és biztosítani, hogy határidőre mindenki leadja a szükséges anyagokat, majd az összerendezést követően postai úton továbbítania kell azokat. Aranka az elmúlt hónapban két esetben is egyeztetést kezdeményezett vezetőinél, mivel munkaterhét elviselhetetlennek érezte. Erre az egyeztetésre nem került sor. A későn postázott pályázati anyag egyébként csak a munkaidő vége előtt alig 10 perccel készült el, bár Aranka telefonon többször sürgette az érintett osztályokat a leadással. A postára adásra csak másnap reggel került sor.

***Kérdés:*** *Jogszerű-e az azonnali hatályú felmondás?*

**Elérhető pontszám: 40 pont; elégséges: 23 ponttól; közepes: 30 ponttól.**